Topul încrederii în instituțiile politice este condus de Președinție cu 51,2% încredere multă și foarte multă (față de 46,3% în septembrie), iar la polul opus se află Parlamentul, cu 12,8% încredere multă și foarte multă (10,9% în septembrie) și partidele politice cu 8,6% (7,6% în septembrie).

Pe locul al doilea în topul încrederii se situează Primăria - 37,6% față de 36,3% în septembrie 2015, urmată de Curtea Constituțională cu 32,8% încredere multă și foarte multă (față de 35,1% în septembrie 2015).

Urmează Guvernul, care se bucură de încrederea a 30,9% dintre cei intervievați (25,2% în septembrie) și Consiliul Județean cu 22,9% (20,6% în septembrie).

În ceea ce privește topul încrederii în instituțiile executive, prima poziție este ocupată, în luna noiembrie, de Pompieri (instituție măsurată pentru prima oară în sondajele INSCOP) cu 77,5% încredere multă și foarte multă.

Urmează Armata cu 75,4% (față de 73,8% în septembrie) și Jandarmeria cu 65,8% (față de 63,7% în septembrie).

Pe poziția a patra se situează DNA cu un capital de încredere de 61,2% (față de 60% în septembrie). Urmează SRI cu 51,3% (50,3% în septembrie), SIE cu 50,9% (48% în septembrie), Poliția cu 48,9% (51,7% în septembrie), BNR cu 46,7% (49,5% în septembrie), ÎCCJ cu 46,2% (42,7% în septembrie), ANAF cu 40,7% (41,9% în septembrie) și ANI cu 37,1% (36,6% în septembrie).

Topului încrederii în instituții sociale și private este condus de Biserică cu 56,3% încredere multă și foarte multă (față de 61,2% în luna septembrie).

Pe locul al doilea se situează universitățile, care se bucură de încrederea a 43% dintre cei intervievați (față de 44,6% în luna septembrie).

Clasamentul este încheiat de presă - 35,7% încredere multă și foarte multă (față de 34,5% în luna septembrie), organizațiile societății civile - 30,2% încredere multă și foarte multă (față de 30,5% în luna septembrie), patronate cu 19,7% (față de 18,7% în luna septembrie), sindicate cu 18,6% (față de 21,2% în luna septembrie) și bănci cu 17,6% (față de 17,8% în luna septembrie).

Cercetarea mai arată că primul loc în clasamentul instituțiilor internaționale este ocupat de NATO — cu 55,7% (față de 57,6% luna septembrie). Pe locul secund se situează ONU cu 54,8% încredere multă și foarte multă (56,6% în septembrie 2015), iar locul al treilea este ocupat de Uniunea Europeană cu 50,5% (52,7% în septembrie 2015).

Pe locul al patrulea se situează Parlamentul European cu 45,6% (47,8% în septembrie), Comisia Europeană cu 43,5% (45,7% în septembrie). Topul este încheiat de Banca Mondială cu 33,8% (41% în septembrie) și de Fondul Monetar Internațional cu 29,5% (33,9% în septembrie 2015).

Barometrul INSCOP - ADEVĂRUL despre România a fost realizat de INSCOP Research la comanda Adevărul în perioada 26 noiembrie - 2 decembrie 2015. Volumul eșantionului a fost de 1.071 de persoane și este reprezentativ pentru populația României de 18 ani și peste. Eroarea maximă admisă a datelor este de plus/ minus 3%, la un grad de încredere de 95%.

Metoda folosită a fost cea a sondajului de opinie pe baza unui chestionar aplicat de operatorii de interviu la domiciliul respondenților.